În judeţul Buzău aproape în fiecare localitate există fântâni cu ape poluate cu nitriţi şi nitraţi, fiind depășită limita de 50mg/l.

De altfel, într-una dintre localitățile din județ, la Căldărești, doi copii au murit în urmă cu câțiva ani din cauza intoxicării cu nitriți.

Reprezentanții DSP spun că de vină pentru otrăvirea fântânilor sunt chiar localnicii. Sursele de apă au fost poluate după ce persoane din mediul rural nu au respectat regulile privind gunoiul de grajd sau privind alte activităţi, iar substanţe ce pun în pericol sănătatea au ajuns în izvoare.

Nu în ultimul rând, autorităților române li se poate reproșa că nu au investit în stații de epurare, deși Uniunea Europeană a pus la dispoziția României fonduri nerambursabile în acest sens.